органи, определени в съответствие с член 82, параграф 1 от настоящия регламент, на достъп до информацията, съдържаща се в информационните системи, въведени за контрол на движението на лозаро-винарските продукти, различни от посочените в първа алинея от настоящия член.
 Информацията, получена в съответствие с първа и втора алинея, може да бъде използвана за целите на настоящия регламент само за специфичния контрол, установен с правилата, отнасящи се до лозаро-винарския сектор.
 Член 2
 Изменение на Регламент (ЕО) No 436/2009
 Регламент (ЕО) No 436/2009 се изменя, както следва:
 1)
 Член 21 се заменя със следния текст:
 „Член 21
 Предмет и приложно поле
 1. С настоящия дял се определят подробните правила за прилагане на член 185в от Регламент (ЕО) No 1234/2007 по отношение на лозаро-винарските продукти, посочени в приложение I, част ХII към същия регламент (наричани по-долу „лозаро-винарските продукти“).
 2. С настоящия дял се установяват правилата за:
 а)
 съставяне и използване на придружителни документи при превоза на лозаро-винарски продукти, наричани по-долу „придружителен документ“;
 б)
 съставяне на документи, удостоверяващи произхода на вина и частично ферментирала гроздова мъст със защитено наименование за произход (ЗНП) или защитено географско указание (ЗГУ), и сертификация на вината и лозаро-винарските продукти без ЗНП или ЗГУ, продавани с обозначение за годината на производство или на винения сорт (винените сортове) лоза;
 в)
 водене на регистрите от лица, които държат лозаро-винарски продукти за упражняването на своята дейност.“
 2)
 В член 22 се заличават букви г), д) и е).
 3)
 Членове 23 и 24 се заменят от следния текст:
 „Член 23
 Общи правила
 Всяко физическо или юридическо лице и всички групи лица с постоянен адрес или седалище в рамките на митническата територия на Съюза, които превозват или организират превоза на лозаро-винарски продукт, осигуряват извършването на този превоз с придружителен документ.
 Придружителният документ може да се използва само за един превоз.
 Придружителният документ се представя на компетентните органи при поискване през цялото време на превоза.
 Член 24
 Признати придружителни документи
 1. Като придружителен документ се признават при условията, предвидени в настоящия член и в приложение VI:
 а)
 за лозаро-винарските продукти, изпращани във вътрешността на територията на дадена държава-членка или между държави-членки, без да се засяга буква б):
 i)
 един от документите, посочени в член 21, параграф 6 или в член 26, параграф 1, буква а) от Директива 2008/118/ЕО на Съвета (11), за акцизни стоки, превозвани под режим отложено плащане на акциз на територията на Съюза;
 ii)
 опростеният придружителен документ, посочен в член 34, параграф 1 от Директива 2008/118/ЕО, съставен и използван съгласно Регламент (ЕИО) No 3649/92 на Комисията (12) за акцизни стоки, превозвани на територията на Съюза, освободени за потребление в държавата-членка, където е започнал превозът;
 iii)
 един от следните документи, съставени съгласно условията, определени от държавата-членка на изпращане за продуктите, неподлежащи на облагане с акциз, и за продуктите, подлежащи на облагане с акциз, изпратени от малки производители, в съответствие с член 40 от Директива 2008/118/ЕО:
 —
 когато държавата-членка използва информационна система — печатен екземпляр от така съставения електронен документ или всеки друг търговски документ, в който ясно се посочва уникалният административен референтен код („код МVV“), даден